Асноўны артыкул: **Пандэмія COVID-19**
Пацверджаныя выпадкі заражэння па рэгіёнах Францыі (на мільён жыхароў).
Першы выпадак заражэння каранавіруснай інфекцыяй COVID-19 у Францыі быў зафіксаваны 24 студзеня 2020 года ў Бардо. Гэта адначасна быў першы выпадак заражэння COVID-19 у Еўропе. Заражаным стаў 48-гадовы грамадзянін Францыі, які прыбыў з Кітая. Да канца таго ж дня было пацверджана яшчэ два выпадкі заражэння, усе яны нядаўна вярнуліся з Кітая. Першым загінулым ад COVID-19 у Францыі і ў Еўропе ў цэлым стаў кітайскі турыст, шпіталяваны ў Парыжы 28 студзеня і памерлы 14 лютага. Ён таксама стаў першым загінулым ад COVID-19 за межамі Азіі.

Па стане на 10 ліпеня 2023 года ў Францыі было зарэгістравана 38 989 382 пацверджаных выпадкаў захворвання, з якіх 167 923 смерцяў

Гісторыя
--------

24 студзеня 2020 года ў Бардо быў выяўлены першы выпадак захворвання COVID-19 у Францыі і ва ўсёй Еўропе. Заражаным стаў 48-гадовы грамадзянін Францыі, які прыбыў з Кітая 22 студзеня. Ён быў шпіталізаваны ва Універсітэцкі шпіталь Бардо. Пасля станоўчага тэсту на COVID-19 пацыент быў ізаляваны. Улады пачалі расследаванне з мэтай знаходжання людзей, з якім кантактаваў захварэлы пацыент.

Да канца дня 24 студзеня было пацверджана яшчэ два выпадкі захворвання ў Парыжы, усе нядаўна вярнуліся з Кітая. Захварэўшымі сталі 31-гадовы мужчына і яго 30-гадовая партнёрка, якія прыбылі з Кітая 18 студзеня. Яны былі шпіталізаваны ў бальніцу Біша—Клода Бернара ў Парыжы.

28 студзеня станоўчы тэст на COVID-19 быў выяўлены ў 80-гадовага кітайскага турыста з правінцыі Хубэй. Яго шпіталізавалі ў бальніцу Біша—Клода Бернара. 29 студзеня станоўчы тэст на COVID-19 быў выяўлены ў яго 50-гадовай дачкі, пасля чаго яе ізалявалі ў той жа бальніцы. 14 лютага 80-гадовы кітайскі турыст памёр, стаўшы першым зарэгістраваным памерлым ад COVID-19 у Еўропе.

12 сакавіка прэзідэнт Эманюэль Макрон выступіў на тэлебачанні, абвясціўшы аб закрыцці ўсіх школ і ўніверсітэтаў з 16 сакавіка да далейшага паведамлення. На наступны дзень прэм’ер-міністр Францыі Эдуар Філіп абвясціў аб забароне сходаў грамадзян лікам больш за 100 чалавек за выключэннем грамадскага транспарту. Яшчэ праз дзень прэм’ер-міністр абвясціў пра закрыццё ўсіх рэстаранаў, кафэ, кінатэатраў, дыскатэк і многіх магазінаў.

16 сакавіка прэзідэнт Макрон ў звароце да нацыі абвясціў аб увядзенні «жорсткага каранціну», які прадугледжваў забарону выхаду з дому без неабходнасці, любых масавых сходаў і абмежаванні перасоўванняў людзей унутры краіны. Было таксама прынята рашэнне аб пераносе другога тура муніцыпальных выбараў у Францыі і аб прыпыненні ўсіх рэформаў, у тым ліку пенсійнай. Акрамя таго, французскія ўлады прынялі рашэнне не спаганяць з людзей плату за камунальныя паслугі з 17 сакавіка 2020 года.

Адмененыя мерапрыемствы
-----------------------

29 лютага была адменены запланаваны на 1 сакавіка паўмарафон у Парыжы, у якім павінны былі прыняць удзел 44 тысячы чалавек. Арганізатары ўдакладнілі, што паўмарафон будзе праведзены пазней, але канкрэтную дату назваць не змаглі.

13 сакавіка Прафесійная футбольная ліга Францыі абвясціла аб прыпыненні правядзення Лігі 1 і Лігі 2 (двух вышэйшых дывізіёнаў чэмпіянату Францыі па футболе) на нявызначаны тэрмін з-за рызыкі распаўсюджвання COVID-19.

Закрыццё культурных устаноў
---------------------------

14 сакавіка ў Францыі зачыніліся многія культурныя ўстановы. Так, для наведвання былі зачыненыя Луўр, Цэнтр Пампіду, Эйфелева вежа, Музей Арсе, Версальскі палац, Музей сучаснага мастацтва «Замак Монсара», Музей сучаснага мастацтва ў Бардо і Музей цывілізацый Еўропы і Міжземнамор’я ў Марсэлі.

Заўвагі
-------

1. 1 2  *Etienne Jacob*. Coronavirus: trois premiers cas confirmés en France (фр.).  Le Figaro (24 студзеня 2020).
2. 1 2  Wuhan virus: France confirms fourth case of coronavirus in elderly Chinese tourist (фр.).  The Straits Times (29 студзеня 2020). Архівавана з першакрыніцы 20 лютага 2020.
3. 1 2  First coronavirus death confirmed in Europe (англ.).  BBC News (15 лютага 2020). Архівавана з першакрыніцы 19 лютага 2020.
4. ↑  "Coronavirus Pandemic (COVID-19)"
5. ↑  Coronavirus en France : le parcours des trois patients (фр.).  France Info (24 студзеня 2020). Архівавана з першакрыніцы 21 лютага 2020.
6. ↑  Coronavirus outbreak: First confirmed cases in Europe as France declares two infections (англ.).  Sky News (25 студзеня 2020).
7. ↑  Coronavirus : deux premières contaminations confirmées en France (фр.).  Le Monde.fr (24 студзеня 2020).
8. ↑  Coronavirus : deux des onze patients hospitalisés en France sont guéris (фр.).  Le Monde.fr (12 лютага 2020). Архівавана з першакрыніцы 12 лютага 2020.
9. ↑  Cinquième case averé (фр.).  L'Express (29 студзеня 2020). Архівавана з першакрыніцы 29 студзеня 2020.
10. ↑  Coronavirus: Spain and France announce sweeping restrictions (англ.).  BBC News (15 сакавіка 2020).
11. ↑  Макрон объявил о жестком карантине во Франции и закрытии внешних границ ЕС (руск.).  Русская служба Би-би-си (16 сакавіка 2020).
12. ↑  Paris half-marathon canceled because of coronavirus (англ.).  The Washington Post (29 лютага 2020). Архівавана з першакрыніцы 29 лютага 2020.
13. ↑  Communiqué de la LFP (фр.).  LFP.fr (13 сакавіка 2020).
14. ↑  Coronavirus: Château de Versailles, Tour Eiffel, Louvre, Centre Pompidou, Musée d'Orsay, Olympia, Châtelet, Théâtre des Champs-Elysées... des fermetures en cascade (фр.).  Franceinfo (13 лютага 2020).
15. ↑  Montsoreau. Coronavirus : le château fermé à partir du samedi 14 mars (фр.).  Courrier de l'Ouest (13 сакавіка 2020).
16. ↑  Marseille : le Mucem ferme ses portes (фр.).  LaProvence.com (13 сакавіка 2020).

| ⛭Пандэмія COVID-19 |
| --- |
| Інфекцыя | COVID-19 • SARS-CoV-2 |
| Распаўсюджванне | Абхазія • Азербайджан • Аргенціна • Арменія • Аўстралія • Балівія • Беларусь • Бельгія • Бразілія • Буркіна-Фасо • Бурундзі • Ватыкан • Венесуэла • В’етнам • Вялікабрытанія • Гаяна • Германія • Грузія • Егіпет • Емен • ЗША • Іарданія • Індыя • Іран • Іспанія • Італія • Казахстан • Канада • Калумбія • Кітай • Кыргызстан • КНДР • Латвія • Ліхтэнштэйн • ЛНР • Маўрытанія • Манака • Мексіка • Нагорны Карабах • Нідэрланды • Новая Зеландыя • Папуа — Новая Гвінея • Паўночная Македонія • Парагвай • Партугалія • Польшча • Перу • Расія • Рэспубліка Карэя • Рэспубліка Косава • Сан-Марына • Сербія • Славакія • Славенія • Сурынам • Тога • Турцыя • Украіна • Уругвай • Фінляндыя • Французская Гвіяна • Французская Палінезія • Францыя • Харватыя • Чарнагорыя • Чылі • Чэхія • Швейцарыя • Эстонія |
| Звязаныя падзеі | Дэзінфармацыя • Тэставанне • Сацыяльна-эканамічныя наступствы • Абвал фондавага рынку • Пратэсты ў Новых Санжарах • Расійска-саудаўская цэнавая вайна |